section_heading: Nove sposobnosti
paragraph_text: Nakon dvije i pol godine intenzivnog Tsunadinog treninga, Sakura je postala odlični borbeni Medic-nin, a njezine sposobnosti kao ninja poboljšale su se u obliku medicinskog jutsua i korištenja chakre kako bi se stvorila ogromna fizička snaga, što je postigla za vrijeme treninga s Tsunadom. Primjer njezine pojačane snage nakon prekida radnje viđen je kad je udarila svojom šakom u tlo kako bi natjerala Kakashija, koji se sakrio pod zemljom, da se otkrije za vrijeme ispita sa zvončićima; njezina nadljudska snaga s lakoćom je probila tlo. Naruto i Kakashi, oboje šokirani prikazom, tu su tehniku nazvali njenom "ludom snagom". Još jedna korisna vještina koju je Sakura pokupila od Tsunade je sposobnost da odgonetne plan napada neprijatelja. Tsunade izjavlja kako je poznavanje te vještine posebno važno za medic-nine, pošto oni obično posjeduju manju izdržljivost i borbene sposobnosti na bojištu.